
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Noteikumi par jaunatnes lietu speciālistu un jaunatnes darbinieku pamatkompetenču prasībām un mācību programmu profesionālo pienākumu pildīšanai nepieciešamo pamatkompetenču pilnveidei" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Izglītības un zinātnes ministrija (turpmāk – ministrija) ir izstrādājusi noteikumu projektu pamatojoties uz Jaunatnes likuma 5. panta ceturto daļu, kas nosaka, ka prasības attiecībā uz jaunatnes lietu speciālista un jaunatnes darbinieka pamatkompetencēm, kā arī kritērijus un kārtību, kādā īsteno un apgūst izglītības programmu pamatkompetenču pilnveidei (turpmāk – jaunatnes lietu speciālistu mācību programma vai attiecīgi – jaunatnes darbinieku mācību programma), nosaka Ministru kabinets. Tiesību normas spēkā stāšanās termiņš ir 2026. gada 1. jūlijs. Noteikumu projekts nosaka prasības attiecībā uz jaunatnes lietu speciālista un jaunatnes darbinieka pamatkompetencēm, kritērijus un kārtību, kādā īsteno un pašvaldībā nodarbinātajiem jaunatnes lietu speciālistiem un jaunatnes darbiniekiem ir pienākums apgūt mācību programmu profesionālo pienākumu pildīšanai nepieciešamo pamatkompetenču pilnveidei, ja jaunatnes lietu speciālistu un jaunatnes darbinieku pamatkompetences neatbilst šajā noteikumu projektā noteiktajām prasībām.
1.2. Mērķis
Mērķa apraksts
Noteikumu projekta mērķis ir pilnveidot jaunatnes lietu speciālistu un jaunatnes darbinieku, kuri stājušies amatā vai ir pieņemti darbā pašvaldībā, mācību sistēmu, kuras ietvaros tiek noteikti jaunatnes politikas un darba ar jaunatni mācību programmas mērķi, uzdevumi un sasniedzamie rezultāti. Mācību sistēmas ietvaros jaunatnes lietu speciālisti un jaunatnes darbinieki apgūs savu profesionālo pienākumu pildīšanai nepieciešamās kompetences, tādējādi paaugstinot darba ar jaunatni profesionalizācijas līmeni kopumā.
Spēkā stāšanās termiņš
01.07.2026.
Pamatojums
Jaunatnes likuma pārejas noteikumu 2. punkts.
1.3. Pašreizējā situācija, problēmas un risinājumi
Pašreizējā situācija
Pamatojoties uz Jaunatnes likuma 5. panta otrās daļas 1. apakšpunktu, pašvaldība nosakot par darbu ar jaunatni atbildīgo pašvaldības institūciju un nodrošinot institucionālo sistēmu darbam ar jaunatni, var iecelt jaunatnes lietu speciālistu – personu, kas plāno, veic un koordinē darbu ar jaunatni. Atbilstoši Jaunatnes likuma 5. panta ceturtajai daļai (līdz grozījumu spēkā stāšanās 01.07.2026.) pašvaldībā nodarbināts jaunatnes lietu speciālists ir apmācāms Ministru kabineta 2008. gada 16. decembra noteikumu Nr. 1047 “Jaunatnes lietu speciālistu apmācības kārtība” (turpmāk – noteikumi Nr. 1047) noteiktajā kārtībā. Šī kārtība paredz, ka jaunatnes lietu speciālistam, lai iegūtu profesionālo pienākumu veikšanai nepieciešamās zināšanas un prasmes, divu gadu laikā no dienas, kad viņš ir stājies amatā vai pieņemts darbā, ir jāapgūst jaunatnes lietu speciālista apmācības pamatprogramma (turpmāk – apmācības programma) ne mazāk kā 80 akadēmisko stundu apjomā. Noteiktais termiņš balstās uz jaunatnes lietu speciālistu profesionālo pienākumu pildīšanai nepieciešamo laiku un noteikumos Nr. 1047 noteikto apmācību programmas apjomu. Ministrija, lai īstenotu apmācības programmu, Jaunatnes politikas valsts programmas ietvaros īsteno cenu aptauju “Jaunatnes lietu speciālistu mācību programmas izstrāde un īstenošana” un cenu aptaujas tehniskajā specifikācijā paredz apmācības programmas izstrādi un īstenošanu  atbilstoši noteikumos Nr. 1047 noteiktajam. Esošās apmācības programmas ietvaros Jaunatnes starptautisko programmu aģentūra (turpmāk – aģentūra) nodrošina jaunatnes lietu speciālistiem mentoringa programmu.  

Noteikumu projektā iekļauto darbā ar jaunatni iesaistīto personu izvērsts definējums ir noteikts Bērnu, jaunatnes un ģimenes attīstības pamatnostādnēs 2022.-2027. gadam:
jaunatnes lietu speciālists ir persona, kas plāno, veic un koordinē darbu ar jaunatni. Jaunatnes lietu speciālists sadarbojas ar jaunatnes politikas īstenošanā iesaistītajām personām, izstrādā priekšlikumus jaunatnes politikas pilnveidei, īsteno un koordinē informatīvus un izglītojošus pasākumus, projektus un programmas jaunatnes politikas jomā, sekmē jauniešu pilsonisko audzināšanu, veicina jauniešu brīvprātīgo darbu un līdzdalību lēmumu pieņemšanā un sabiedriskajā dzīvē, konsultē jauniešus jaunatnes politikas jomā, tajā skaitā par pasākumu, projektu un programmu izstrādi un īstenošanu, kā arī veicina jauniešu personības attīstību;
jaunatnes darbinieks ir persona, kas veic darbu ar jaunatni, iesaistot jauniešus darba ar jaunatni īstenošanā un izvērtēšanā, nodrošina aktivitātes un brīvā laika pavadīšanas iespējas jauniešiem vietējā līmenī, līdzdarbojas starptautisku pasākumu un projektu īstenošanā, konsultē jauniešus par viņiem aktuālajām tēmām, nodrošina informācijas pieejamību un apriti par jaunatnes politikas jautājumiem.
Saskaņā ar ministrijas veiktajām pašvaldību aptaujām 2024. gadā pašvaldībās bija nodarbināti 89 jaunatnes lietu speciālisti (turpmāk arī – JLS) un 216 jaunatnes darbinieki (turpmāk arī – JD) (kopā: 305), 2023. gadā attiecīgi – JLS: 116, JD: 182 (kopā: 298), 2022. gadā attiecīgi – JLS: 98, JD: 186 (kopā: 284).

Pašvaldības ietvaros nodarbinātie jaunatnes darbinieki esošajā situācijā pilnveido savas profesionālās zināšanas un prasmes darbā ar jaunatni atsevišķu valsts budžeta, Eiropas Savienības vai citu ārvalstu finanšu instrumentu programmu un projektu ietvaros.

Aģentūra ik gadu Jaunatnes politikas valsts programmas ietvaros īsteno jaunatnes darbinieku izcilības programmas mācības, kuras mērķis ir sniegt jomas pārstāvjiem nepieciešamās zināšanas un prasmes, lai darbā ar jaunatni iesaistītās personas ikdienā praktiski spētu sniegt atbalstu un zinātu, kā strādāt ar jauniešiem ar ierobežotām iespējām. Programmas ietvaros tiek uzsvērta nepieciešamība veicināt ilgtermiņa sistemātisku darbu, kas veido pozitīvas pārmaiņas pašvaldībās, tādējādi uzlabojot darba ar jaunatni kvalitāti.

Darbā ar jaunatni iesaistīto personu profesionalizācijas jomā tika īstenotas arī augstākās izglītības mācību programmas, kas šobrīd ir slēgtas. Daugavpils Universitātē bija izveidota profesionālā maģistra studiju programma “Karjeras konsultants un jaunatnes lietu speciālists” ar iegūstamo kvalifikāciju “Karjeras konsultants un jaunatnes lietu speciālists” (akreditēta: 29.05.2013., slēgta: 01.07.2024.)[1] un Liepājas Universitātē bija izveidota profesionālā maģistra studiju programma “Karjeras konsultants” ar iegūstamo kvalifikāciju “Karjeras konsultants un jaunatnes lietu speciālists vai karjeras konsultants un sociālais pedagogs, vai karjeras konsultants un skolotājs mentors” (akreditēta: 24.04.2017., slēgta: 01.03.2023.)[2].


[1] Avots: https://eplatforma.aika.lv/index.php?r=site%2Fprogram%2Fview&id=1502

[2] Avots: https://eplatforma.aika.lv/index.php?r=site%2Fprogram%2Fview&id=1710
Problēmas un risinājumi
Problēmas apraksts
Saskaņā ar pašreizējo kārtību darba ar jaunatni profesionalizācijas jomā nav normatīvi noteiktas pašvaldībā nodarbināto jaunatnes lietu speciālistu un jaunatnes darbinieku pamatkompetenču prasības. Šāda regulējuma iztrūkums kavē darba ar jaunatni profesionalizācijas attīstību, jo īpaši attiecībā uz pašvaldībā nodarbinātajiem jaunatnes darbiniekiem.

Ņemot vērā jauniešu iespēju saņemt digitālu informāciju gandrīz jebkurā laikā un vietā, pieeju sociālo un digitālo rīku izmantošanai, tādējādi arī sekmējot jauniešu sociālo norobežošanos un antisociālas uzvedības veidošanu, psihoemocionālās labbūtības pasliktināšanos, jaunatnes politikai un darba ar jaunatni sistēmai ir jāspēj identificēt un strādāt ar potenciālajām un reālajām problēmām, ko rada dažādi moderno laiku izraisītie sociālie procesi. Jaunatnes lietu speciālistu un jaunatnes darbinieku mācību programmu saturam ir jāatbilst mūsdienu jaunatnes politikas un darba ar jaunatni jomā identificēto problēmu risinājumiem.

Jaunatnes darbiniekiem, kas ir nodarbināti pašvaldībā, ir tikai daļēji pieejamas mācības savu profesionālo zināšanu un prasmju pilnveidošanai. Tās nav centralizētas un ilgtspējīgas. Jaunatnes darbinieki profesionālās kvalifikācijas paaugstināšanas mācībās var piedalīties tikai atsevišķu, īstermiņa programmu vai projektu ietvaros. Šādas īstermiņa mācības jaunatnes darbiniekiem var sniegt ieskatu un vispārīgas zināšanas darba ar jaunatni jomā, bet ne padziļinātu analīzi un specifiskas zināšanas, kas nepieciešamas, lai strādātu ar jauniešiem un mūsdienu izaicinājumiem darba ar jaunatni jomā.

Darba ar jaunatni jomā nav izstrādāta un pieņemta atbilstoša studiju programma jaunatnes darbinieku mācību nodrošināšanai, kas sekmētu teorētisko un praktisko zināšanu iegūšanu, prasmju pilnveidošanu un nodrošinātu nepārtrauktu mācību procesu darbā ar jaunatni iesaistītajām personām.

Izstrādājot noteikumu projektu, tika identificēti gadījumi attiecībā uz pašvaldībā nodarbinātiem jaunatnes darbiniekiem, kuri darba ar jaunatni jomā strādā vismaz piecus gadus un kuru profesionālo pienākumu pildīšanai iegūtā izglītība, prasmes un iemaņas ir atbilstošas, lai turpinātu pildīt jaunatnes darbinieka pienākumus, papildus neapgūstot noteikumu projektā ieplānoto, jauno jaunatnes darbinieku mācību programmu (noteikumu projekta V nodaļa). Šādu personu profesionālo iemaņu un atbilstošās izglītības izvērtēšanai ir nepieciešams papildu mehānisms (noteikumu projekta III nodaļa).

Papildus tika identificēts, ka praksē būs personas, kuras augstākās izglītības studiju programmas ietvaros apgūst vai ir apguvušas studiju kursu, kas ietver jaunatnes darbinieku mācību programmas saturu ne mazāk kā 150 akadēmisko stundu apjomā piemēram, apgūstot augstskolu C daļas kursus (noteikumu projekta 4.2. apakšpunkts).

Tika identificēts arī tas, ka praksē būs personas, kuras apgūst pirmā cikla augstākās izglītības programmu jeb mācās bakalaura līmenī jebkurā augstskolā un jebkurā studiju programmā un kuras vēlas strādāt vai strādā pašvaldībā par jaunatnes darbinieku (noteikumu projekts 4.4. apakšpunkts).
Risinājuma apraksts
Noteikumu projekts paredz noteikt prasības attiecībā uz jaunatnes lietu speciālistu un jaunatnes darbinieku pamatkompetencēm, kritērijus un kārtību, kādā īsteno un pašvaldībā nodarbinātajiem jaunatnes lietu speciālistiem un jaunatnes darbiniekiem ir pienākums apgūt mācību programmu profesionālo pienākumu pildīšanai nepieciešamo pamatkompetenču pilnveidošanai, ja jaunatnes lietu speciālistu un jaunatnes darbinieku pamatkompetences neatbilst noteikumu projektā noteiktajām prasībām. Jaunatnes lietu speciālistu mācību programmas īstenošanas kritēriji balstās noteikumu projekta 1. pielikumā noteiktajās mācību programmas tēmās un mācību programmas īstenotāja pienākumā saskaņot mācību programmu ar ministriju saskaņā ar noteikumu projekta 16. punktu, tādējādi ministrijai pārraugot mācību programmas ieviešanas kvalitāti. Jaunatnes darbinieku mācību programmas īstenošanas kritēriji balstās uz aktuālajām Jaunatnes darbinieka profesionālās kvalifikācijas prasībām un mācību programmas īstenotāja pienākumu saskaņot mācību programmu ar ministriju saskaņā ar noteikumu projekta 23. punktu, tādējādi ministrijai pārraugot mācību programmas ieviešanas kvalitāti.

Prasības attiecībā uz jaunatnes lietu speciālistu pamatkompetencēm – persona ir tiesīga strādāt pašvaldībā par jaunatnes lietu speciālistu, ja tā ir apguvusi atbilstošu mācību programmu saskaņā ar noteikumu Nr. 1047 prasībām vai saskaņā ar noteikumu projekta IV un VI nodaļā noteikto kārtību un ieguvusi atbilstošu apliecību. Ja jaunatnes lietu speciālista pamatkompetences neatbilst noteikumu projektā noteiktajām prasībām, tad viņam ir pienākums apgūt jaunatnes lietu speciālistu mācību programmu saskaņā ar noteikumu projektā noteiktajām prasībām.

Noteikumu projektā ietvertās normas ir vērstas uz jaunatnes lietu speciālistu mācību programmas formas un satura pilnveidošanu (aizstājot programmas definējumā jēdzienu “apmācības” ar darba ar jaunatni esošajā praksē lietoto jēdzienu “mācības”), kas sekmēs precīzāku un atbilstoši darba ar jaunatni jomas esošajai praksei pielietotu tēmu apgūšanu. Noteikumu projekta normas ir izstrādātas, balstoties uz līdzšinējo ministrijas organizēto jaunatnes lietu speciālistu mācību analīzi. Pilnveidots tiks gan jaunatnes lietu speciālistu mācību programmas saturs, gan forma, tajā skaitā nenosakot maksimālo personu skaitu grupā un palielinot akadēmisko stundu skaitu mācību programmas apgūšanai.

Mācību programmas īstenotājs jaunatnes lietu speciālistam, kurš apguvis jaunatnes lietu speciālistu mācību programmu, sagatavos apliecību saskaņā ar noteikumu projekta 2. un 3. pielikumu, apliecībā norādot informāciju par sasniegtajiem mācību rezultātiem atbilstoši Ministru kabineta noteikumiem par neformālo izglītības programmu īstenošanu. Svarīgi norādīt, ka šobrīd to noteic Ministru kabineta noteikumi, kas nosaka kārtību, kādā tiek izsniegtas atļaujas neformālās izglītības programmas īstenošanai, taču nākotnē (no 01.04.2027.) to paredzēs Ministru kabineta noteikumi, kas noteiks kritērijus un kārtību, kādā izstrādā un īsteno neformālās izglītības programmas, izsniedz un anulē atļauju neformālās izglītības programmas īstenošanai un pagarina tās termiņu, kā arī kritērijus un kārtību neformālās izglītības programmas īstenotāja darbības kvalitātes izvērtēšanai un tās ietvaros sniegto maksas pakalpojumu cenrādi.

Prasības attiecībā uz jaunatnes darbinieku pamatkompetencēm – persona ir tiesīga strādāt pašvaldībā par jaunatnes darbinieku, ja tā:

1) ir pašvaldībā nodarbināts jaunatnes darbinieks un publiskajā vai privātajā sektorā ir bijusi tādās darba tiesiskajās attiecībās, kas atbilst darba ar jaunatni jomai Jaunatnes likuma 2. panta otrās daļas un 5. panta otrās daļas 1. punkta izpratnē, vismaz piecus gadus un ir ieguvusi sestā līmeņa profesionālo kvalifikāciju. Lai apstiprinātu, ka personai ir attiecīgās pamatkompetences, personai būs jāiegūst ministrijas apliecinājums par personas profesionālo pienākumu pildīšanai nepieciešamo pamatkompetenču apguvi darba ar jaunatni jomā saskaņā ar noteikumu projekta III nodaļu. Lai izvērtētu jaunatnes darbinieku iesniegumus par apliecinājuma saņemšanu, ministrijā tiks izveidota izvērtēšanas komisija. Darbam komisijā tiks pieaicināti pārstāvji no aģentūras un biedrības “Latvijas Jaunatnes darbinieku asociācija”. Biedrība “Latvijas Jaunatnes darbinieku asociācija” ir izraudzīta, jo šobrīd apvieno 37 biedrus – nozares speciālistus un ekspertus, kuru pieredze un zināšanas, ir nozīmīgs darba ar jaunatni profesionalizācijas virzītājspēks, veidojot saites starp teoriju, jaunatnes politiku un praktisko darbu ar jauniešiem. Šī procedūra ir izstrādāta gadījumiem, kad personām ir liela pieredze darba ar jaunatni jomā un ir iegūta atbilstoša izglītība. Šīm personām nebūs obligāti jāapgūst jaunatnes darbinieku mācību programma, ja tās varēs apliecināt savu pieredzi un izglītību ministrijas izveidotai izvērtēšanas komisijai. Plānots, ka šī procedūra būs spēkā līdz 2028. gada 31. decembrim. Atbilstošais termiņš izvēlēts, ņemot vērā ministrijas apzināto potenciālo šādu jaunatnes darbinieku skaitu: aptuveni 45 personas (noteikumu projekta 4.1. apakšpunkts);  

2) augstākās izglītības studiju programmas ietvaros apgūst vai ir apguvusi studiju kursu, kas ietver jaunatnes darbinieku mācību programmas saturu ne mazāk kā 150 akadēmisko stundu apjomā. Šī prasība ir saistīta ar ministrijas uzsākto darbu pie jaunatnes darbinieku mācību programmu izstrādes un integrēšanas augstākās izglītības mācību sistēmā. Paredzēts, ka personai, iegūstot augstāko izglītību, būs iespēja apgūt arī jaunatnes darbinieku mācību programmu, piemēram, apgūstot augstskolu C daļas kursus (noteikumu projekta 4.2. apakšpunkts);

3) apgūst vai ir apguvusi jaunatnes darbinieku mācību programmu ne mazāk kā 150 akadēmisko stundu apjomā saskaņā ar noteikumu projekta V nodaļu. Plānots, ka ministrijas un Latvijas Universitātes sadarbības rezultātā pirmā jaunatnes darbinieku mācību programma tiks uzsākta 2026. gada pavasarī (noteikumu projekta 4.3. apakšpunkts);

4) apgūst pirmā cikla augstākās izglītības programmu. Šī prasība izriet no ministrijas analīzes par situācijām, kad persona apgūst jebkādu augstākās izglītības studiju programmu jebkurā no augstākajām mācību izglītības iestādēm un vēlas strādāt vai strādā pašvaldībā par jaunatnes darbinieku. Šīs personas būs tiesīgas strādāt par jaunatnes darbinieku pašvaldībā un uz tām attiecīgi attieksies noteikumu projekta 21. un 24. punktā noteiktās prasības. Pirmā cikla augstākās izglītības studiju programma ir izvēlēta, pamatojoties uz ministrijas veikto analīzi un saistībā ar ministrijas uzsākto darbu pie jaunatnes darbinieku mācību programmu integrēšanas augstākās izglītības mācību sistēmā.

Ja jaunatnes darbinieka pamatkompetences neatbildīs noteikumu projekta prasībām, tad viņam būs pienākums apgūt jaunatnes darbinieku mācību programmu saskaņā ar noteikumu projekta V nodaļā noteiktajām prasībām.

Noteikumu projekts paredz jaunatnes darbinieku mācību programmas definēšanu, kāda līdz šim noteikumos Nr. 1047 nav paredzēta. Jaunatnes darbinieku mācību programma tiks izstrādāta, balstoties uz ministrijas darba grupas izstrādātajām un Profesionālās izglītības un nodarbinātības trīspusējās sadarbības apakšpadomes 2024. gadā pieņemtajām jaunatnes darbinieka profesionālās kvalifikācijas prasībām jeb profesijas standartu (turpmāk – profesijas standarts). Jaunatnes darbinieku mācību programmu izstrādās un īstenos izglītības iestādes, kas īsteno licencētas profesionālās pilnveides programmas. Jaunatnes darbinieku mācību programma paredzēta ne mazāk kā 150 akadēmisko stundu apmērā (jaunatnes lietu speciālistiem ir paredzētas ne mazāk kā 80 akadēmiskās stundas) un paredzēts, ka teorētisko nodarbību apjoms nedrīkst pārsniegt 60 % no kopējā nodarbību apmēra (jaunatnes lietu speciālistiem ne vairāk kā 70 % no kopējo nodarbību apmēra).

Jaunatnes darbinieku mācību programmai paredzētais akadēmisko stundu un teorētisko nodarbību apmērs salīdzinājumā ar jaunatnes lietu speciālistu mācību programmu ir noteikts saskaņā ar profesijas standartu un līdzšinējo mācību izvērtējumu. Noteikumu projekts paredz, ka jaunatnes darbinieks, kas stājies amatā vai ir pieņemts darbā pašvaldībā līdz noteikumu projekta spēkā stāšanās dienai, atbilstošo mācību programmu apgūst trīs gadu laikā pēc noteikumu projekta spēkā stāšanās. Trīs gadu periods ir noteikts, ņemot vērā jaunatnes darbinieku profesionālo pienākumu pildīšanai nepieciešamo laiku ikdienas darbā ar jauniešiem. Papildus ir jānorāda, ka ieplānotais laiks ir nepieciešams jaunatnes darbinieku mācību programmu izstrādei un ieviešanai saskaņā ar profesijas standartu.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jaunatnes lietu speciālisti, jaunatnes darbinieki, jaunieši, akadēmiskais personāls, uzņēmēji, biedrību un nodibinājumu pārstāvji.
Ietekmes apraksts
Noteikumu projektā ietvertās normas ir tiešā veidā vērstas uz pašvaldībā nodarbināto jaunatnes lietu speciālistu un jaunatnes darbinieku profesionālo pienākumu pildīšanai nepieciešamo pamatkompetenču pilnveidošanu. Darbā ar jaunatni iesaistīto personu iegūtās zināšanas un prasmes ļaus daudz veiksmīgāk īstenot darbu ar jaunatni pašvaldībās. Noteikumu projektā ietvertās normas ir vērstas arī uz akadēmisko personālu, kas tiks iesaistīts jaunatnes darbinieku mācību programmu izstrādē un īstenošanā, kā arī uzņēmējiem, biedrību un nodibinājumu pārstāvjiem, kas vēlas īstenot mācību programmas jaunatnes lietu speciālistiem.
Juridiskās personas
nevalstiskās organizācijas
Izglītības iestādes, uzņēmumi.
Ietekmes apraksts
Noteikumu projektā ietverto normu īstenošanā būs iesaistītas biedrības, nodibinājumi, uzņēmumi, kas piedalīsies jaunatnes lietu speciālistu mācību programmu izstrādē un īstenošanā, un izglītības iestādes, kas piedalīsies jaunatnes darbinieku mācību programmu izstrādē un īstenošanā.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projektā paredzēto normu īstenošana tiks nodrošināta ministrijas gadskārtējā valsts budžeta likumā plānoto līdzekļu ietvaros, tajā skaitā no ministrijas valsts budžeta programmas 21.00.00 “Jaunatnes politikas valsts programma”.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Aģentūra, Latvijas Universitāte
Nevalstiskās organizācijas
Biedrība “Latvijas Jaunatnes darbinieku asociācija”
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Saite uz publiskās apspriešanas rezultātiem tiks norādīta pēc noteikumu projekta virzīšanas TAP portālā.
6.3. Sabiedrības līdzdalības rezultāti
Informācija par publiskās apspriešanas rezultātiem tiks norādīta pēc noteikumu projekta virzīšanas TAP portālā.
6.4. Cita informācija
Cita informācija
Noteikumu projektam tiks piemērota publiskās apspriešanas procedūra, kad noteikumu projekts tiks virzīts saskaņošanai un apstiprināšanai Vienotajā tiesību aktu projektu izstrādes un saskaņošanas portālā (turpmāk – TAP portāls).
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Ministrija, aģentūra, pašvaldības un to iestādes.
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Noteikumu projekta īstenošanai ministrija nodrošinās juridiskās un finansiālās dokumentācijas sagatavošanu un apstiprināšanu, lai organizētu jaunatnes lietu speciālistu mācību programmu cenu aptaujas/iepirkumus. Ministrija īstenos jaunatnes darbinieku mācību programmas saskaņošanu. Aģentūra sniegs atbalsta aktivitātes mācību programmas īstenotājam mācību procesa kvalitātes uzlabošanai, piemēram, mentoringu un supervīzijas. Noteikumu projekta īstenošanā būs iesaistītas pašvaldības un to iestādes, kuru darbinieki piedalīsies mācībās.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Jā
Apraksts
Noteikumu projektā ietvertās normas sekmēs jaunatnes politikas un darba ar jaunatni jomas profesionalizāciju, jo tiks pilnveidotas pašvaldībā nodarbināto jaunatnes lietu speciālistu un jaunatnes darbinieku zināšanas un prasmes ikdienas darbā ar jauniešiem, tādējādi stiprinot kopējās pilsoniskās sabiedrības attīstību.
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Jā
Apraksts
Noteikumu projektā ietvertās normas nosaka, ka jaunatnes darbinieku mācību programmas tiks izstrādātas balstoties jaunatnes darbinieka profesijas standartā, tādējādi praktiski iedzīvinot šīs profesijas reglamentāciju.
8.1.16. uz bērna labākajām interesēm
Vai projekts skar šo jomu?
Jā
Apraksts
Noteikumu projektā iekļautās normas ir vērtas uz jaunatnes politikas un darba ar jaunatni jomas profesionalizāciju, tādējādi sekmējot pašvaldībā nodarbināto jaunatnes lietu speciālistu un jaunatnes darbinieku tiešā darba ar bērniem un jauniešiem kvalitāti.
8.2. Cita informācija
Cita informācija
-

